La SPAB organitza un nou esdeveniment solidari pel foment de l’adopció
2025-07-24

La Societat Protectora d’Animals de Burjassot (SPAB) ha organitzat un nou esdeveniment solidari que tindrà lloc diumenge que ve 7 d’abril, en la Plaça d’Emili Castelar. La jornada solidària se celebrarà entre les 10 h i les 14 h i, al llarg del dia, les persones que s’acosten podran rebre tot tipus d’informació útil sobre adopcions d’animals abandonats, cases d’acolliment o què fer per a convertir-se en soci o sòcia de la SPAB.

També hi haurà, com és habitual, un mercadet solidari amb tota mena d’articles i productes, com ara samarretes, tasses, bosses “tote bag”, llibres o joguets per a comprar i destinar els beneficis que la SPAB obtinga a la cura dels animals que es troben en estat d’abandó. A més, els voluntaris i voluntàries de la SPAB agrairan la col·laboració de la ciutadania que aporte donacions per als animals, com per exemple productes d’alimentació, o articles d’higiene i neteja animal.

La SPAB té un dos telèfons de contacte que són 655685859 / 675740732, així com una adreça de correu electrònic: protectoraburjassot@gmail.com.